SPRÁVA NA ZASTUPITELSTVO

7.3. Poľovnícke združenie malo výročnú schôdzu.
Chcem sa im poďakovať za všetko čo robia pre našu obec, pre školu, hasičov, červený kríž.
10.3. Prebehol odber krvi -18 účastníkov. Veľmi pekne ďakujem.
10.3. Sa konalo výjazdové stretnutie s našimi vládnymi predstaviteľmi.
13.3.Ako každoročne sa uskutočnila výročná schôdza a  ocenenie darcov krvi. 
13.3.Bolo ďalšie ukončenie Digi-seniori.
17.3. sSme pozvali deti z našej škôlky a školy pri príležitosti mesiaca knihy. S hrôzou sme zistili, že väčšina detí nečíta. Je to na rodičoch , aký prístup záujmu . My môžeme týmto deťom pomôcť len tým, že škola im dá povinné čítanie.
20.3. nastúpila ďalšia skupina Digi-seniori
21.3. prebehla brigáda , ktorú každoročne organizujú hasiči
Môžem skonštatovať len toľko, že smetí je oveľa menej. Aj preto sme sa rozhodli s pani riaditeľkou, že v tom čase vymaľujeme chodník pred školou. 
Určite ste si všimli, že pred obecným úradom pribudlo balíkovo.
Tieto firmy najskôr mapujú záujem našich občanov a keďže o túto službu je obrovský záujem, požiadali nás o toto umiestnenie.
26.3. nám oficiálne oznámili , že nám ministerstvo financií schválilo 27000,- dotáciu na novú fasádu na obecný úrad a časť betónového múru. Okamžite sme začali robiť prieskum trhu na nové okná a vyžiadali sme si cenové ponuky od firiem, ktoré sú oprávnené robiť fasády. Taktiež sme dali ohlášku na stavebný úrad.
Betónový múr na cintoríne robí firma z Tvrdošoviec , ktorá to minulého roku začala.
Dokončili sme rekonštrukciu múrov okolo bránky v zadnej časti cintorína.
Zadná stena tým pádom bude na komplet hotová.
Zapojili sme sa do výzvy na okná na obecný úrad.
27.3. naše referentky začali trojtýždňové školenie na administratívne úkony a používanie umelej inteligencie. Školitelia boli profesori z vysokých škôl.
Kúpili sme novú kosačku za traktor, keďže tá stará sa nám úplne rozsypala. Čo sa týka vyúčtovania. Každoročne vďaka našej ekonómke, ktorá sa tomu venuje dostávame za triedený zber finančnú odmenu, ktorú ale musíme použiť podľa daného zoznamu. 
Sú obce, ktoré to ešte ani nevyužili. Pre nás odmena je každoročne vyššia.
27.3. som pozvala pri príležitosti Deň učiteľov všetkých zamestnancov do kina na film Búrlivé výšiny. Týmto som sa im poďakovala za namáhavú, ale veľmi prospešnú prácu.
30.3. sme sa veľmi dôstojne poklonili všetkým, ktorí položili životy počas druhej svetovej vojny pri oslobodení našej obce.
9.4. som sa zúčastnila s mojimi kolegami exkurzie v Mochovciach.
Odporúčam všetkým, ktorí majú záujem vedieť o tejto elektrárni viac, aby sa zúčastnili. Na vlastné oči uvidíte automatizované linky, bezpečnostné opatrenia, plne vybavené kryty.
Už na parkovisku zistíte príjem pracovníkov, ktorý nie je malý. Možno aj vďaka tomu je úžasná stabilita zamestnancov. Ak budete chcieť vedieť viac, zastavte sa u nás na obecnom úrade. Poprípade si nájdite kontakty na internete.
Osadili sme ďalšie 2 zrkadlá na menšie križovatky. Pripravujeme ešte dve.
15.4. som sa zúčastnila krásneho výletu s našimi seniormi. Najskôr sme boli v Bratislave na výstave Tutanchamon, kde sme sa vrátili do úplnej histórie. Napriek tomu, že som bola v Egypte niekoľko krát, prvý krát som videla tieto historické exponáty tak blízko. 
Fascinujúce na tom je to, čo všetko v tej dobe ľudia dokázali postaviť a vyrobiť. Samotní historici si nedokážu vysvetliť ako to bolo možné.
Tutanchamonov poklad sa po dlhých rokoch beznádeje našiel. Vďaka viere , sponzorom a obrovskej trpezlivosti. Cestou domov sme sa zastavili v Galante, kde nám v múzeu veľmi pekne porozprávali o našom úžasnom spevákovi Karolovi Duchoňovi. Vytvorili mu tam pamätnú izbu, ktorou si aj napriek tomu , že tam žil veľmi krátko, uctili jeho pamiatku.
Chcem úprimne poďakovať našej vedúcej seniorov pani Gabike Kuklišovej za jej nápady, organizáciu a nekonečnú trpezlivosť, vďaka ktorým  dokáže zjednotiť našich najstarších občanov a pripraviť im dni plné histórie, zážitkov a príjemnej atmosféry, aby si spoločné chvíle mohli všetci naplno užiť .
16.4. prebehla kontrola BOZP aj u niektorých podnikateľov.
Veľmi pekne ďakujem za spoluprácu hasičov.
Stavebný úrad zorganizoval školenie digitalizácie stavebných podaní a podpisov . 
Pripravili sme ďalšie materiály na výzvu cez envirofond, pri škole altánok spolu so zeleňou . Už sme sa do podobnej výzvy zapojili, ale na túto boli iné požiadavky, tak sme ju spolu s projektantom upravili.
Na požiadavku poslancov sme vybavili palivové karty , pre OÚ, hasičov a futbalistov.
29.4. Prebehla kontrola kamerového systému.
30.4. sme spolu so školou, Konopou a hasičmi stavali máj pred kultúrnym domom. Je to tradícia , len tohto roku sme to urobili trochu netradične.
Pani riaditeľka už dávnejšie podala tento návrh, ale až teraz sa nám to podarilo uskutočniť. Ďakujem jej za tento nápad, vďaka ktorému je to bezpečnejšie, ekologickejšie a krajšie.
Hneď po tomto stretnutí sme slávnostne otvorili a rozsvietili svetlá na Nové Rastislavice. Už počas prípravy týchto svetiel sme dostali niekoľko požiadaviek. Takže ešte do konca roka rozsvietime tri malé uličky. Pri bytovke na Brezovej ulici sme umiestnili jeden solárny reflektor a ešte jeden umiestnime, len tam potrebujeme dať aj nový stĺp.
Rastislavice musia svietiť a ľudia sa tu musia cítiť bezpečne.
7.5. bolo stretnutie seniorov, kde sme práve túto bezpečnosť prebrali a tiež som im rozdala anketové lístky ku komunitnému plánu obce .
Keďže sme sponzorsky dostali lístky do Wellnesu na Poľný Kesov, vyhlásili sme súťaž o tieto lístky a víťazom sme k nim  kúpili sadeničky kvetín.
Dostali sme krásne fotky zo záhradiek, niektoré aj po ukončení súťaže. Nevadí, ale zistili sme , že je o takéto súťaže záujem.
Vyhrala ZŠ s Mš , blahoželáme ...druhé miesto získala pani Renátka Gonosová a lístky darovala ZŠ s  MŠ a tretie miesto získala pani Číčová, ktorá sa postarala aj o krásne stromčeky pred bytovkou aj so zeleňou.
Víťazom srdečne blahoželáme a ďakujeme aj všetkým zúčastneným.
13.5. sme mali stretnutie so zamestnancami baterkárne.
Ako ste si všimli prvá hala , ktorá podlieha malej EIA,  je pred dokončením. Už je zamestnaných 60 ľudí, ktorí prešli pohovormi. Ďalších 10 je vybratých. Zatiaľ sa zúčastnilo okolo 200 uchádzačov. Tých prvých 140 zamestnancov zaškolia v Číne . To budú manažéri.
Nejaké mimoriadne požiadavky na nich nemajú. Ideálne je keď majú základy angličtiny. Všetci Číňania hovoria anglicky.
Doteraz firmy, ktoré pracovali pre túto spoločnosť boli 98 % slovenské.
Aj zamestnancov bude minimálne 95% slovákov. Už aj kvôli jazyku, keďže nebudú mať čas prekladať .
Prvá hala má 450 m2. ..keď zaregistrujete v našom kraji väčší počet Číňanov, tak to bude partia, ktorá bude montovať linku a tí tu budú len 3 mesiace.
Čo sa týka miezd, prerokovali a dohodli sa na kompromise spolu so Šurianskymi podnikateľmi , aby ich nezlikvidovali.
Prebehlo online školenie Docenta Pirošíka, kde nám vysvetlil predvolebnú kampaň,  priebeh volieb, odovzdanie funkcií . Pri tejto príležitosti nám ozrejmil ako má vyzerať program zastupiteľstiev. Bude oveľa jednoduchší.
23.5. som reprezentovala našu obec v súťažení starostov v kosení klasickou kosou trávu. Čo bolo dôležitejšie  bolo stretnutie s poslancami NSK.
Poobede prebehol úžasný deň sv. Floriána, kde nám hasiči ukázali, že aj tento deň môže byť stále lepší a lepší. 
V máji sme začali pokračovanie stavania zadného múra  na katolíckom cintoríne. Zadná stena bude vďaka  ministerstvu financií ukončená.
27.5. začala výmena okien na budove obecného úradu.
Dve okná, ktoré stále vidíte nevymenené sa počas rekonštrukcie fasády zamurujú, pretože sú v interiéri zamurované.
Pokračujeme v osvetlení ďalších ulíc. Na všetky máme vybavené ohlášky na stavebnom úrade.
Ohlášky sme vybavovali kvôli novým stĺpom, ktoré sú do 5 metrov vysoké, pretože nad 5 metrov sú potrebné stavebné povolenia.
Stĺpy sme si vyrobili samy 
Určite ste si všimli, že sú na okrajoch obce umiestnené dočasné kamery, ktorými cestári mapujú frekvenciu automobilov .
Tiež nám vymieňajú niektoré značky, čo je v ich kompetencii.
Na niektorých obecných pozemkoch pred rodinnými domami boli umiestnené veľké kamene. Rozumiem, že sa občania starajú o tieto pozemky, ale je to nebezpečné. Tento víkend došlo k zraneniu dieťaťa a to môžeme byť radi, že sa nestalo horšie. 
Včera sme všetkým poslali výzvy na odstránenie týchto kameňov a prosíme ostatných, aby takéto naozaj nebezpečné prekážky nikdy na pozemky nedávali.
Vopred ďakujem za porozumenie.
Keďže sa nám mení počasie a je stále teplejšie, rozhodli sme sa pomôcť občanom pri polievaní Aleju života. Zabezpečila som nádobu a kúpila som čerpadlo na polievanie. Zatiaľ to budeme polievať s traktorom , ale v budúcnosti budeme mať od poslanca Michala Kalužáka funkčný vozík, aby to bolo ekonomicky nenáročné.
Od 3- 5 .6 som bola na školení starostov , kde nám JUDr. Tekeli prednášal o nakladaní s obecným majetkom a Mgr. Dianová nám vysvetlila ukončenie funkčného obdobia a delimitáciu funkcie.
Neustále sú nové predpisy a nariadenia. Tí istí právnici nám robia školenia. Vzhľadom na to, že všetci robili, alebo ešte stále robia ako poslanci, poznajú naše problémy a vedia nám zrozumiteľne poradiť.
Hneď po ukončení školenia som navštívila niekoľkých starostov na východnom Slovensku a vymenili sme si skúsenosti . Viac menej riešime tie isté problémy, či už s občanmi, susedské spory, akcie, sťažnosti , ale aj so ZMOSOM.
Chceli by sme pre obce viac peňazí, aby sme prestali látať problémy, ale ich naozaj na profesionálnej  úrovni riešiť.
Stále máme problém sa úspešne zapojiť do výziev . Úspešne znamená reálne ich dostať . Obce do 2000 obyvateľov sú buď odložené do záložne , alebo neúspešné. 
Dohodli sme stretnutie starostov s vládnymi predstaviteľmi. Priamo ich sa opýtame na vyriešenie týchto problémov.
Každé stretnutie je veľmi dôležité , výmena skúseností a vzájomné riešenie problémov nás posúva dopredu.
Čo som bola prekvapená bolo to, že síce máme rovnaký počet zamestnancov na obecných úradoch, ale na východe, ale aj v našom okolí  poslanci aktívne pripravujú jednotlivé akcie  a je úplne jedno, či sú za starostu, alebo v opozícii. Dokonca niektoré akcie robia bez podpory obecného úradu.
Konečne sme sa dostali k téme, čo máme ešte na pláne.
20.6.  máme opäť festival rodiny a detí na rybníkoch.
Ďakujem všetkým organizáciám, ktoré veľmi aktívne pripravujú jednotlivé súťaže. Ďakujem sponzorom, budeme ich menovať po akcii a ďakujem aj občanom, ktorí nám pomáhajú. 
Pre deti pripravujeme denný tábor.
Už som to spomínala, dokončíme fasádu obecného úradu a konečne namontujeme digitálnu tabulu. Ešte musíme vyriešiť upevnenie zástav, ktoré budú inak . Hneď potom sa budeme venovať multifunkčnému ihrisku, kde musíme zmeniť lanká bočných stien, pretože sa nám odtŕhajú. 
14.8. Pripravíme na ihrisku hodovú diskotéku.
15.8. Opäť privítame účastníkov od Tatier k Dunaju.
[bookmark: _GoBack]Do ďalšieho rozpočtu musíme zahrnúť novú fasádu so zateplením budovy na ihrisku, kúrenie a oprava vnútorných stien. Pomocou  Becíkovej dotácie NSK by sa to dalo zvládnuť. 
Máme plány, ako využiť účelne túto budovu. Sú nato aj výzvy, ale je tam 30% spoluúčasť. Po dohode so zastupiteľstvom sa pustíme do toho.
Dúfam, že v krátkom čase sa dostaneme k výzve na chodník číslo 3, tam máme pripravené všetky administratívne povinnosti.
Ďakujem za pozornosť. 










